Diari Oficial de la Generalitat Valenciana


Sumari del DOGV 6524, del 19-05-2011 (2011/5517)

RESOLUCIÓ de 9 de maig de 2011, de la Direcció General de Justícia i Menor, per la qual s'atorguen destinacions als funcionaris del Cos de Gestió Processal i Administrativa de l'administració de Justícia (torn lliure), que van superar les proves selectives convocades per Orde JUS/3338/2008, de 10 de novembre, a l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5517


Data del document
:   09-05-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari

RESOLUCIÓ de 9 de maig de 2011, de la Direcció General de Justícia i Menor, per la qual s'atorguen destinacions als funcionaris del Cos de Gestió Processal i Administrativa de l'administració de Justícia (torn lliure), que van superar les proves selectives convocades per Orde JUS/3338/2008, de 10 de novembre, a l'àmbit de la Comunitat Valenciana.
[2011/5517]
De conformitat amb el que estableixen els articles 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal funcionari al servei de l'Administració de Justícia, he resolt adjudicar destinacions en els òrgans judicials i fiscals que es relacionen en l'annex I als integrants del Cos de Gestió Processal i Administrativa (torn lliure), nomenats funcionaris de carrera del Cos de Gestió Processal i Administrativa, per Orde de 9 de maig de 2011, tenint en compte el següent:
Primer
Els funcionaris del Cos de Gestió Processal i Administrativa de l'Administració de Justícia, als qui se'ls atorga destinació, hauran de prendre possessió del seu càrrec, en el termini de vint dies naturals, comptadors des de l'endemà de la publicació d'aquesta resolució en el Boletín Oficial del Estado, d'acord amb el que estableix l'article 29 de l'esmentat Reial Decret, en horari de 08:30h.:
1.Si han obtingut destinació en algun partit judicial radicat a l'àmbit de la província de València:
Direcció General de Justícia i Menor
Servei de Recursos Humans
Carrer Avellanes, 14-5é
València
2.Si han obtingut destinació en algun partit judicial radicat a l'àmbit de la província de Castelló:
Direcció Territorial de Justícia
Carrer Major, 76
Castelló
3.Si han obtingut destinació en algun partit judicial radicat a l'àmbit de la província d'Alacant:
Direcció Territorial de Justícia
Rambla Méndez Núñez, 41 (Torre de la Generalitat)
Alacant
Segon
Els funcionaris destinats en virtut d'aquesta orde, que pertanguen ja al Cos de Tramitació Processal i Administrativa o al d'Auxili Judicial i que opten per continuar en actiu en algun dels dits cossos, no hi caldrà que es desplacen a prendre possessió al lloc de treball adjudicat, bastarà amb què dins del termini de presa de possessió, assenyalat en l'apartat primer, ho comuniquen per escrit a la Direcció General de Justícia i Menor o gerència corresponent a la seu destinació, a l'efecte de declaració d'excedència voluntària prevista en l'article 506 d) de la Llei Orgànica 6/1985, d'1 de juliol, del Poder Judicial. I còpia de la resolució, per la qual se'ls declara en situació d'excedència voluntària, serà remesa al Registre Central de Personal de la Subdirecció General de Mitjans Personals al Servei de l'administració de Justícia.
Tercer
En el cas que els funcionaris optaren per ingressar en el Cos de Gestió Processal i Administrativa i volgueren evitar un buit en la continuïtat dels seus serveis en l'administració de Justícia, donada la necessitat de comptar amb el temps indispensable per a efectuar la presa de possessió, podran sol·licitar a la Gerència o Direcció General de Justícia i Menor corresponent a la seua destinació, com a funcionaris del Cos de Tramitació Processal i Administrativa o Auxili Judicial, un permís retribuït d'un dia si no hi ha canvi de localitat, o de dos en cas contrari, llevat d'aquells que hagen de desplaçar-se des de Canàries, Balears, Ceuta o Melilla, i en aqueix cas el permís podrà ser de fins a tres dies per a possessionar-se del seu nou càrrec.
En el cas que el funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's la dita documentació a aquests òrgans, perquè procedisquen a concedir-li d'ofici la situació d'excedència voluntària en el Cos de Tramitació Processal i Administrativa o d'Auxili Judicial i el cessament automàtic, amb la data del dia anterior que es produïsca la presa de possessió en el Cos de Gestió Processal i Administrativa, a fi d'evitar interrupció en la percepció dels seus havers.
Quart
En compliment de la legislació sobre incompatibilitats del personal al servei de l'Administració Pública (Llei 53/1984, de 26 de desembre), aplicable al personal al servei de l'administració de Justícia, en virtut de l'article 498 de la Llei Orgànica del Poder Judicial 6/1985, de l'1 de juliol, reformada per Llei Orgànica 19/2003, de 23 de desembre, aquells participants que ostenten ja la condició de funcionaris de carrera hauran de manifestar la seua opció en l'acta de presa de possessió.
Cinqué
Els funcionaris del Cos de Gestió Processal i Administrativa, a qui s'atorga destinació en virtut d'aquesta resolució, no obstant haver sigut destinats amb caràcter forçós per l'orde de qualificació, segons les seues preferències, no podran participar en concurs de trasllats fins que transcórreguen dos anys des de la data d'aquesta orde. Per al còmput dels dos anys caldrà ajustar-se al que estableix el paràgraf segon de l'article 529.3 de la Llei Orgànica 6/1985, de l'1 de juliol, del Poder Judicial.
Sisé
Les places oferides als aspirants, mitjançant la Resolució de 22 de març (BOE 06.04.2011), i no adjudicades en la present resolució, mantenen la seua condició de desertes.
Contra la present resolució podrà interposar-se recurs potestatiu de reposició davant del Ministeri de Justícia, en el termini d'un mes, segons el que estableixen els articles 116 i 117 de la Llei 30/1992, de 26 de novembre, de Règim jurídic de les Administracions Públiques i Procediment Administratiu Comú, o contenciós administratiu davant dels jutjats de Contenciós Administratiu de València, en el termini de dos mesos, comptadors des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/98, de 13 de juliol, Reguladora de la Jurisdicció Contenciosa Administrativa.
València, 9 de maig de 2011.- El director general de Justícia i Menor: Antonio Gastaldi Mateo.